Temeljem članka 20. Zakona o održivom gospodarenju otpadom («Narodne novine» broj 94/13, 73/17, 14/19 i 98/19) i članka 45. Statuta Općine Antunovac («Službeni glasnik Općine Antunovac» broj 2/13, 3/18 i 7/19), Općinski načelnik Općine Antunovac dana 02. ožujka 2020. godine donosi

**IZVJEŠĆE OPĆINE ANTUNOVAC****O PROVEDBI PLANA GOSPODARENJA OTPADOM ZA 2019. GODINU**

**ožujak 2020.**

**SADRŽAJ**

|  |  |  |
| --- | --- | --- |
| 1. | OPĆI PODACI................................................................................................................. | 3 |
| 2. | ANALIZA POSTIOJEĆEG STANJA............................................................................. | 3 |
|  | 2.2. Sakupljanje posebne kategorije otpada..................................................................... | 4 |
| 3. | PLAN GOSPODARENJA OTPADOM GRADA/OPĆINE............................................ | 4 |
| 4. | PODACI O LOKACIJAMA ONEČIŠĆENIM OTPADOM I NJIHOVOM UKLANJANJU................................................................................................................ | 5 |
| 5. | PROVEDBA MJERA GOSPODARENJA OTPADOM ODREĐENIH PGO RH ZA OSTVARENJE CILJEVA DEFINIRANIH PLANOMOPĆINE ANTUNOVAC ……  |   5 |
| 6. | POPIS PROJEKATA ZA PROVEDBU ODREDBI PLANA, ORGANIZACIJSKI ASPEKTI, IZVORI I VISINA FINANCIJSKIH SREDSTAVA ZA PROVEDBU MJERA GOSPODARENJA OTPADOM....................................................................... | 9 |
| 7. | ROKOVI I NOSITELJI IZVRŠENJA PLANA.............................................................. | 10 |
| 8. | ZAKLJUČAK.................................................................................................................. | 12 |

1. **OPĆI PODACI**

Prikupljanje komunalnog otpada na svom području Općina Antunovac osigurala je putem javne usluge prikupljanja miješanog komunalnog otpada, kao i odvojenim prikupljanjem otpadnog papira, metala, plastike i ostalih iskoristivih sastavnica komunalnog otpada, putem komunalnog društva Unokom d.o.o., iz Osijeka koje posjeduje dozvolu za organizirano sakupljanje i odvoz otpada na ovlaštena odlagališta propisana u istoj. Obračunska jedinica za pruženu uslugu odvoza i zbrinjavanja otpada je model obračuna po posudi definiranog volumena. Prosječan broj odvoza od istog korisnika je jedan puta tjedno.

*Tablica 1. Opći podaci o Općini Antunovac*

|  |  |
| --- | --- |
| Naziv JLS | Općina Antunovac |
| Površina JLS | 57,26 km² |
| Broj stanovnika | 3703 |
| Naziv davatelja javne usluge prikupljanja miješanog i biorazgradivog komunalnog otpada koje djeluje na području JLS | Unikom d.o.o., Osijek |
| Količina komunalnog otpada, po stanovniku obuhvaćenom organiziranim odvozom, za 2019.godinu | 0,35 kg/stan/dan |
| Mjesto odlaganja otpada - odlagalište | Lončarica Velika, Osijek |
| Obuhvaćenost stanovništva organiziranim skupljanjem i odvozom komunalnog otpada u %. | 91 % |

*Specifična količina komunalnog otpada, po stanovniku obuhvaćenom organiziranim odvozom, za 2019.godinu, iznosila je: spec. količina (kg/stan/dan) = količina otpada x 1000 / (broj stanovnika x 365) = kg/stan/dan*

1. **ANALIZA POSTOJEĆEG STANJA**

Osnovna infrastruktura za gospodarenje otpadom na predmetnom području su odlagalište za neopasni otpad Lončarica Velika, Reciklažno dvorište Općine Antunovac, spremnici raznih veličina za skupljanje otpada (plastične posude tipiziranih veličina od 80 l, 120 l, 240 l, 1100 l, otvoreni i zatvoreni kontejneri zapremine 5 m³, 7 m³, rolokontejneri zapremine 16 m³, 30 m³ i ekokontejneri za papir, staklo, plastiku i metalne doze zapremine 2,5 m³) i vozni park za skupljanje i prijevoz otpada do odlagališta u vlasništvu Unikoma d.o.o., (specijalna vozila konstruirana tako da sprečavaju rasipanje otpada i širenje prašine i neugodnih mirisa). Kontejneri za korisni otpad su postavljeni na određenim lokacijama u Općini Antunovac. Tako postavljeni kontejneri za sakupljanje otpadnog papira, ambalažnog stakla, PET i metalne ambalaže od pića i napitaka na jednoj lokaciji čine "reciklažni otok". Uz skupljanje miješanog komunalnog otpada, organizirano se provodi i skupljanje glomaznog otpada, četiri puta godišnje na lokacijama neposredno kod korisnika komunalne usluge a tendencija je da se skupljanje glomaznog otpada orijentira na reciklažno dvorište ili mobilno reciklažno dvorište. Analiza postojećeg stanja u gospodarenju otpadom na području Općine Antunovac prikazana je u nastavku.

**2.1. Sakupljanje posebne kategorije otpada**

U tablici 2. su prikazane posebne kategorije otpada: količine odvojeno skupljenih posebnih kategorija otpada po vrstama (u tonama): papir, karton, plastika, staklo, metal, glomazni otpad, istrošene gume i ostali iskoristivi otpad, građevinski otpad (po vrstama: beton, opeka, crijep, drvo, staklo, plastika, metali i sl.), biorazgradivi otpad za kompostiranje; skupljači posebnih kategorija otpada; način zbrinjavanja posebnih kategorija otpada i građevinskog otpada, predaja ovlaštenim oporabiteljima.

*Tablica 2. Količine odvojeno prikupljenog otpada prema vrsti u 2019. od strane komunalnog društva*

|  |  |  |  |
| --- | --- | --- | --- |
| Vrsta otpada | Sakupljeno otpada (t) | Ovlašteni sakupljač | Ovlašteni oporabitelj, |
| Papir i karton | 49,91 | Unikom d.o.o. | Folding d.o.o. |
| Plastika | 20,46 | Unikom d.o.o.Drava International d.o.o. | Folding d.o.o.Drava International d.o.o. |
| Metali | 0,01 | Unikom do.o.o. | Kairos d.o.o. |
| Staklo | 0,02 | Unikom d.o.o. | Unija Nova d.o.o. |
| EE otpad | 0,25 | Metal Zec d.o.o. | Metal Zec d.o.o. |
| Biootpad |  |  |  |
| Glomazni otpad | 33,6 | Unikom |  |
| Tekstil |  |  |  |
| Fluoroscentne cijevi |  |  |  |
| Jestiva ulja i masti |  |  |  |
| Otpadne gume | 1,00 | Flora Vtc d.o.o. | Flora Vtc d.o.o. |
| Filtri za ulja |  |  |  |
| Ambalaža od plastike |  | Drava international d.o.o.Unikom d.o.o.  |  |
| Otpadna maziva ulja |  | Flora Vtc d.o.o. | Flora Vtc d.o.o. |
| Odbačena oprema koja sadrži opasne komponente |  |  |  |
|  |  |  |  |
| Ukupno  | **71,65** |  |  |

1. **PLAN GOSPODARENJA OTPADOM (PGO) OPĆINE ANTUNOVAC**

Zakonom o održivom gospodarenju otpadom (ZOGO) navedeno je kako su jedinice lokalne samouprave, pa tako i Općina Antunovac dužne izraditi Plan gospodarenja otpadom te za prijedlog plana gospodarenja otpadom ishoditi prethodnu suglasnost upravnog tijela jedinice područne (regionalne) samouprave nadležnog za poslove zaštite okoliša. Općina Antunovac je izradila Plan gospodarenja otpadom za razdoblje 2017.-2022. kako bi se uskladio s Planom gospodarenja otpadom Republike Hrvatske za razdoblje 2017.-2022. godine.

*Tablica 3. Plan gospodarenja otpadom Općine Antunovac za razdoblje 2017.-2022. s osvrtom na 2019*.

|  |  |
| --- | --- |
| JLS je izradila PGO temeljem ZOGO | Da |
| PGO Općine Antunovac izrađen je sukladno Zakonu o otpadu[[1]](#footnote-1) i važeći je temeljem čl.174. ZOGO | Da |
| Puni naziv PGO | Plan gospodarenja opadom Općine Antunovac za razdoblje 2017.-2022. godina |
| Ishodovana suglasnost OBŽ (čl. 21. ZOGO) | Da |
| Plan objavljen u Službenom glasilu (upisati broj) | 14/18 |
| Izmjene i dopune PGO | Ne |
| Izrađeno izvješće o provedbi PGO RH u 2019. god. | Da |
| Ciljevi iz PGO | Unaprijediti sustav gospodarenja komunalnim otpadomUnaprijediti sustav gospodarenja posebnim kategorijama otpadaSanirati lokacije onečišćene otpadom |
| Ostvareni ciljevi iz PGO u 2019. | Ukupna količina proizvedenog komunalnog otpada smanjena za 4,4 % u odnosu na 2015. godinu |
| Mjere PGO | Provođenje izobrazno-informativnih aktivnostiUvođenje sustava odvoza po modelu od vrata do vrataNabava mobilnog reciklažnog dvorištaUklanjanje otpada odbačenog u okoliš |
| Provedene mjere iz PGO u 2019. | 1. uveden sustav sakupljanja glomaznog otpada od vrata do vrata četiri puta godišnje,2. postavljeno mobilno reciklažno dvorište u naselju Ivanovac - tri puta u godini3. sanirana divlja odlagališta na lokacijama Seleš, Stari Seleš, Kudeljara i na pristupnoj cesti prema CUS-u |

1. **PODACI O LOKACIJAMA ONEČIŠĆENIM OTPADOM I NJIHOVOM UKLANJANJU**

Na području Općine Antunovac u 2019. su evidentirane nove lokacije otpadom onečišćenog tla.

*Tablica 4. Provedba mjera uklanjanja otpada*

|  |  |  |  |
| --- | --- | --- | --- |
| Red.br. | Lokacija otpadom onečišćenog tla | Ukupna količina odbačenog otpada | SaniranoDa/Ne |
| 1. | Lokacija na javnoj površini uz lokalnu cestu Antunovac- Tenja ( Seleš, Stari Seleš i Kudeljara) | 15 m³ | Da |
| 2. | Lokacija na javnoj površini uz pristupnu cestu prema Centru za unapređenje stočarstva | 5 m³ | Da |

1. **PROVEDBA MJERA GOSPODARENJA OTPADOM ODREĐENIH PGO RH ZA OSTVARENJE CILJEVA DEFINIRANIH PLANOM OPĆINE ANTUNOVAC**

Gospodarenje otpadom je od interesa za Republiku Hrvatsku, a osiguravaju ga Vlada RH i MZOE propisivanjem mjera gospodarenja otpadom. PGO RH definirani su ciljevi u gospodarenju otpadom, propisane mjere za njihovo ostvarenje, određeni nosioci provedbe mjera, mogući izvori financiranja i rokovi za provedbu mjera. Županije i JLS dužne su na svom području osigurati uvjete i provedbu propisanih mjera.

U nastavku se daju mjere za ostvarenje ciljeva u gospodarenju otpadom čiji nosioci su županija i JLS.

##### Cilj 1. Unaprijediti sustav gospodarenja komunalnim otpadom

Unaprjeđenje sustava gospodarenja komunalnim otpadom planirano je provedbom mjera za smanjenje ukupne količine proizvedenog komunalnog otpada, unaprjeđenjem sustava za odvojeno prikupljanje otpada, smanjenjem udjela biotpada u komunalnom otpadu i smanjenjem količine otpada koji se odlaže na odlagališta. Za uspostavu cjelovitog sustava gospodarenja otpadom u OBŽ planirana je uspostava Centra za gospodarenje otpadom. U nastavku slijedi opis aktivnosti provedbe mjera za ostvarenje ovog cilja.

##### Cilj 1.1. Smanjiti ukupnu količinu proizvedenog komunalnog otpada za 5%

Za ostvarenje ovog cilja predviđena je provedba mjera na razini JLS koje trebaju poticati stanovnike na kompostiranje u vlastitim komposterima ili u vlastitom vrtu te osigurati izobrazbu djelatnika službi za komunalno redarstvo, kako bi se unaprijedio nadzor nad gospodarenjem otpadom. Kućno kompostiranje uključuje: nabavu i distribuciju kućnih kompostera, izradu edukacijsko informativnih materijala te organizaciju promidžbenih aktivnosti i radionica u ruralnim područjima i predgrađima urbanih sredina s većim brojem samostalnih stambenih jedinica s okućnicom.

*Tablica 5. Mjera - kućno kompostiranje*

|  |  |
| --- | --- |
| Provedene aktivnosti do 2019. | Provedene aktivnosti u 2019. |
| Nabava kućnih kompostera za biorazgradivi otpad | - |
| Oprema za biorazgradivi otpad do 2019. | Nabava opreme za biorazgradivi otpad u 2019. |
| Kućni komposteri za biorazgradivi otpad zapremine 350 litara 700 komada  | - |

**Cilj 1.2. Odvojeno prikupiti 60% mase proizvedenog komunalnog otpada (prvenstveno papira,**

 **stakla, plastike, metala i biootpada)**

Za ostvarenje ovog cilja potrebno je na razini JLS osigurati infrastrukturu koja potiče i olakšava odvojeno prikupljanje pojedinih vrsta komunalnog otpada: papir, staklo, plastika, metal, biootpad, glomazni otpad i slično putem kanti za odvojeno prikupljanje otpada, zelenih otoka i reciklažnih dvorišta. Zakonom je JLS propisana obveza osiguranja uspostave minimalno jednog reciklažnog dvorišta ako ima više od 3.000 stanovnika i još po jedno na svakih idućih 25.000 stanovnika na svom području. JLS je dužna u naseljima u kojima se ne nalazi reciklažno dvorište osigurati funkcioniranje istog posredstvom mobilne jedinice koja se u smislu ovog Zakona smatra reciklažnim dvorištem.

U nastavku slijedi tablični prikaz mjera za odvojeno prikupljanje komunalnog otpada.

*Tablica 6. Prikaz mjera za odvojeno prikupljanje komunalnog otpada*

|  |  |
| --- | --- |
| Broj reciklažnih dvorišta i lokacija istih | 1,Antunovac, Gospodarska zona Antunovac 25 |
| Broj reciklažnih otoka i lokacija istih | 3,U naselju Antunovac: Školska ulica 1 i Mirna ulica bbU naselju Ivanovac: Duga ulica 33 |
| Broj mobilnih jedinica i nazivi naselja u kojima se prikuplja otpad posredstvom istih | Unikom d.o.o. - 3 puta godišnje postavlja mobilno reciklažno dvorište u naselju Ivanovac |
| Nabava opreme i vozila za odvojeno prikupljanje papira, kartona, metala, plastike, stakla i tekstila do 2019. | Spremnici za odvojeno sakupljanje papira zapremine 120 l kod korisnika komunalne usluge komada 1050 ,Reciklažno dvorišteZatvoreni kontejneri za odvojeno sakupljanje papira i plastike zapremine 5 m³ komada 3Otvoreni kontejner za odvojeno sakupljanje metala i plastike zapremine 5 m³ komada 2Reciklažni otociEko kontejneri zapremine 2,5 m³ komada 12 |
| Nabava opreme i vozila za odvojeno prikupljanje papira, kartona, metala, plastike, stakla i tekstila u 2019. | Spremnici za odvojeno sakupljanje plastike zapremine 240 l komada 10Spremnici za odvojeno sakupljanje papira zapremine 120 l komada 10Kontejneri za odvojeno sakupljanje plastike zapremine 7 m³ komada 2 |

**Cilj 1.3. Odvojeno prikupiti 40% mase proizvedenog biootpada iz komunalnog otpada**

Za ostvarenje ovog cilja potrebno je na razini JLS do 2020. godine osigurati opremu i vozila za odvojeno prikupljanje biootpada i izgraditi postrojenja za njegovu biološku obradu, u kojima se biootpad aerobno (kompostane) ili anaerobno obrađuje (bioplinska postrojenja), s ciljem proizvodnje komposta, digestata i bioplina, kao i smanjenja ukupne količine odloženog otpada na odlagališta. Biootpad je biološki razgradivi otpad iz vrtova i parkova, hrana i kuhinjski otpad iz kućanstava, restorana, ugostiteljskih i maloprodajnih objekata i slični otpad iz proizvodnje prehrambenih proizvoda.

**Cilj 1.4 Odložiti na odlagališta manje od 25% mase proizvedenog komunalnog otpada**

Za ostvarenje ovog cilja, uz pretpostavku da su postignuti Ciljevi 1.2 i 1.3, potrebno je na razini JLS provoditi redovite analize sastava miješanog komunalnog otpada za potrebe praćenja ciljeva i određivanja udjela biorazgradive komponente u otpadu.

*Tablica 7. Odvojeno sakupljene vrste otpada iz komunalnog otpada u 2019.*

|  |  |  |  |
| --- | --- | --- | --- |
| Vrsta otpada | Sakupljeno otpada (t) | Oporabljeno otpada (t) | Neiskoristivi dio otpada odložen na odlagalište (t) |
| Papir i karton | 49,91 | Nema podataka | Nema podataka |
| Plastika | 20,46 | Nema podataka | Nema podataka |
| Metali | 0,01 | Nema podataka | Nema podataka |
| Staklo | 0,02 | Nema podataka | Nema podataka |
| Biootpad | Nema podataka | Nema podataka | Nema podataka |
| Glomazni otpad | 33,60 | - | 33,60 |

##### Cilj 2. Unaprijediti sustav gospodarenja posebnim kategorijama otpada

Sustavi gospodarenja posebnim kategorijama otpada odnose se na: gospodarenje građevnim otpadom, otpadnim muljem iz uređaja za pročišćavanje otpadnih voda i građevnim otpadom koji sadrži azbest. U nastavku slijedi opis aktivnosti provedbe mjera za ostvarenje ovog cilja.

**Cilj 2.1 Odvojeno prikupiti 75% mase proizvedenog građevnog otpada**

Za ostvarenje ovog cilja potrebno je do 2020. godine u JLS osigurati izgradnju i opremanje novih te unaprjeđenje postojećih reciklažnih dvorišta za građevni otpad, što uključuje i mobilna postrojenja za recikliranje građevnog otpada.

U nastavku je prikazan pregled realiziranih mjera za unaprjeđenje sustava gospodarenja posebnim kategorijama otpada (Cilj 2.).

Tablica 8. *Pregled realiziranih mjera za unaprjeđenje sustava gospodarenja posebnim kategorijama otpada (Cilj 2.)*

|  |  |  |  |
| --- | --- | --- | --- |
| Izgradnja i opremanje RD za građevni otpad-navesti svu ishođenu dokumentaciju | Trenutno odlaganje građevnog otpada-lokacija  | Količina odloženog građevnog otpada (t) | Izgradnja ploha za odlaganje građevnog otpada koji sadrži azbest |
| **-** | Lončarica VelikaOdlagalište građ. otpada u Sarvašu | - | - |

##### Cilj 3. Unaprijediti sustav gospodarenja opasnim otpadom - Za ostvarenje ovog cilja MZOE treba izraditi studiju izvedivosti i dati preporuke za unaprjeđenje sustava.

##### Cilj 4. Sanirati lokacije onečišćene otpadom – opis u točki 4. i pregled u tablici 4.

##### Cilj 5. Kontinuirano provoditi izobrazno informativne aktivnosti

Provedba aktivnosti predviđenih Programom izobrazno-informativnih aktivnosti o održivom gospodarenju otpadom u Općini Antunovacsu:

* obilježavanje datuma vezanih uz zaštitu okoliša,
* natjecanje u školama u izradi kreativnih stvari od prethodno prikupljenog otpada,
* izobrazno-informativni materijali za predškolsku i školsku djecu o održivom gospodarenju otpadom,
* izrada aplikacije za održivo gospodarenje otpadom za pametne telefone,
* banneri za objavu na internetskim portalima, plaćeni oglasi u elektronskim medijima,
* nagrada za najbolju gradsku četvrt/ odbor/zgradu u praksama razdvajanja otpada,
* letci za strane turiste na ulazima u turističke centre i zajednice s uputama za odgovorno postupanje s otpadom.

 Provedba mjera gospodarenja otpadom određenih PGO RH:

Kućno kompostiranje:

* nabava i distribucija kućnih kompostera (broj sufinanciranih kućnih kompostera),
* izrada edukacijsko-informativnih materijala,
* sudjelovanje na edukativnim radionicama o načinu organiziranja i provođenja kvalitetnih kampanja na temu sprečavanja nastanka biootpada uključujući i edukaciju na temu važnosti kompostiranja i primjene kompostera),
* organizacija kampanja na temu sprečavanja nastanka biootpada.

 *Tablica 9*. *Pregled provedenih izobrazno-informativnih aktivnosti u 2019. godini*

|  |
| --- |
| Aktivnosti |
| Informativna publikacija o gospodarenju otpadom | - |
| Specijalizirani prilog u medijima (televizija ili radio) | - |
| Uspostava mrežne stranice o gospodarenju otpadom | Na mrežnoj stanici Općine Antunovac www.opcina-antunovac.hr redovito se daju potrebne informacije o gospodarenju otpadom |
| Edukacije o gospodarenju otpadom | - |
| Obilježavanje datuma vezanih za zaštitu okoliša | - |

**Cilj 7. Unaprijediti nadzor nad gospodarenjem otpadom**

Komunalni redar Općine Antunovac sudjelovao je na izobrazbi iz materije gospodarenja otpadom koje je organizirala Gospodarska komora Osijek.

1. **POPIS PROJEKATA ZA PROVEDBU ODREDBI PLANA, ORGANIZACIJSKI ASPEKTI, IZVORI I VISINA FINANCIJSKIH SREDSTAVA ZA PROVEDBU MJERA GOSPODARENJA OTPADOM**

Općina Antunovac je dužna osigurati provedbu mjera gospodarenja otpadom na kvalitetan, postojan i ekonomski učinkovit način u skladu s načelima održivog razvoja, zaštite okoliša i gospodarenja otpadom osiguravajući pri tom javnost rada. Sredstva za provedbu ovog Plana potrebno je osigurati iz vlastitih sredstava Općine i sredstava komunalne tvrtke, Fonda za zaštitu okoliša i energetske učinkovitosti te strukturnih i investicijskih fondova Europske unije namijenjenih zaštiti okoliša.

*Tablica 10. Pregled mjera predviđenih za izvršenje u 2019. prema Planu gospodarenja otpadom Općine Antunovac za razdoblje 2017.-2022.*

|  |  |  |
| --- | --- | --- |
| Predviđene mjere PGO za 2019. | Provedene mjere u 2019. | Napomena[[2]](#footnote-2)  |
| Provođenje izobrazno informativnih aktivnostiUvođenje sustava odvoza po modelu od vrata do vrataNabava mobilnog reciklažnog dvorištaUklanjanje otpada odbačenog u okoliš | Redovito informiranje o gospodarenju otpadom na mrežnoj stranici [www.opcina-antunovac.hr](http://www.opcina-antunovac.hr)Uvođenje sustava prikupljanja glomaznog otpada po modelu od vrata do vrata četiri puta godišnjeUnikom d.o.o. postavlja mobilno reciklažno dvorište u naselju Ivanovac tri puta godišnjeSanirane lokacije otpadom onečišćenog tla nastale u 2019. godini na lokacijama Seleš, Stari Seleš, Kudeljara i Cus | Izobrazne aktivnosti nisu provedene zbog nedostatka sredstavaSustav odvojenog prikupljanja papira i plastike po modelu od vrata do vrata uveden prethodnih godinaNisu sanirane lokacije otpadom onečišćenog tla nastale tijekom poslijeratne obnove (Štadar i Stari Seleš) zbog nedostatka sredstava |

1. **ROKOVI I NOSITELJI IZVRŠENJA PLANA**

Utrošena financijska sredstva u 2019. godini vlastita, iz državnog proračuna – Fond za gospodarenje otpadom: nabavu kanti za skupljanje otpada u domaćinstvima, kontejnera za odvojeno skupljanje posebnih kategorija otpada, postavljanje reciklažnih otoka, rashladnih kontejnera i opreme za građevinski otpad, sanaciju službenih i divljih odlagališta otpada te lokacija otpadom onečišćenog tla, način financiranja i procjena ukupne vrijednosti sanacije, edukaciju stanovništva za gospodarenje otpadom. PGO RH je planirano da se financijska sredstva za provedbu mjera u gospodarenju otpadom osiguravaju iz javnih izvora: državni proračun, proračuni jedinica područne (regionalne) samouprave, proračuni jedinica lokalne samouprave, EU fondovi (Operativni program konkurentnost i kohezija 2014. - 2020.), Fond za zaštitu okoliša i energetsku učinkovitost, Hrvatske vode; kredita banaka: Svjetska banka, Europska banka za razvoj, Europska investicijska banka; privatnih izvora: privatna ulaganja u sve vrste obrade otpada, privatna ulaganja u centre za gospodarenje otpadom (javno-privatno partnerstvo, koncesije i dr.), privatna ulaganja u primarno izdvajanje i prikupljanje otpada - postrojenja za reciklažu i skupljanje (javno-privatno partnerstvo, koncesije i dr.).

Za provedbu mjera planiranih PGO RH u Općina Antunovacsu tijekom 2019. godine korištena sredstva EU/FZOEU-a, sredstva JLS i sredstva komunalnih poduzeća. Prikaz utrošenih sredstava daje se u tablici 13. u nastavku

### *Tablica 11. Financijska sredstva utrošena za provedbu mjera PGO RH u Općini Antunovac u 2019. godini*

|  |  |  |
| --- | --- | --- |
| Godina provedbe | Za unaprjeđenje sustava gospodarenja otpadom i provedba izobrazno-informativnih aktivnosti |  Za sanacije odlagališta i otpadom onečišćenog tla |
| Svrha |  Izvor sredstava (kn) | Svrha | Izvor sredstava (kn) |
| Vlastita  | EU/FZOEU | Vlastita | EU/FZOEU |
| do 2019 | Edukacija u području zaštite okolišaIzgradnja reciklažnog dvorištaNabava opreme | 24.000,00303.438,97112.904,50 | 1.153.711,58451.618,00 | Čišćenje i sanacija divljih deponija | 129.000,00 | - |
| tijekom 2019. | Nabava opreme | 28.981,88 | - | Za sanaciju otpadom onečišćenog tla na lokacijama Seleš, Stari Seleš, Kudeljara i Cus  | 9.000,00 | - |

1. **ZAKLJUČAK**

Ciljevi u gospodarenju otpadom do 2022. godine prema PGO RH i trenutno stanje prikazani su tablicom u nastavku.

Tablica 12. Ciljevi gospodarenja otpadom i trenutno stanje u 2019. na području Općine Antunovac

|  |  |
| --- | --- |
| Cilj | Stanje (2019.) |
| Cilj 1.1. Smanjiti ukupnu količinu proizvedenog komunalnog otpada za 5% u odnosu na 2015. godinu | Stanje 2019. godine: 451 tStanje 2015. godine: 420,50 t |
| **Cilj 1.2. Odvojeno prikupiti 60% mase proizvedenog komunalnog otpada (prvenstveno papira, stakla, plastike, metala i biootpada)**  | Stanje 2019. godine: 71,65 tU 2019. godini odvojeno je prikupljeno 15,88% ukupne količine proizvedenog komunalnog otpada. U 2017. godini odvojeno je prikupljeno 15,94 %, a 2018. godine 19,08 %. |
| **Cilj 1.3. Odvojeno prikupiti 40% mase proizvedenog biootpada iz komunalnog otpada**  | Sakupljanje bio otpada koncipirano je samo na kućno kompostiranje te za sada nismo u mogućnosti upisati tražene podatke. |
| **Cilj 1.4 Odložiti na odlagališta manje od 25% mase proizvedenog komunalnog otpada**  | Stanje 2019. godine: 412,95 t Iako nema podataka za oporabljene količine, upisanu količinu odloženog otpada (412,95 t) čine zbroj MKO domaćinstava, MKO uslužna djelatnost i glomazni otpad.  |

KLASA: 351-01/20-01/01

URBROJ: 2158/02-01-20-3

U Antunovcu, 02. ožujka 2020. godine

 Općinski načelnik

 Davor Tubanjski, bacc. ing. agr.

1. Zakon o otpadu („Narodne novine br. 178/04, 111/06, 60/08 i 87/09) [↑](#footnote-ref-1)
2. Navesti razloge zašto nisu provedene mjere [↑](#footnote-ref-2)